

ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΠΑΙΔΕΙΑΣ ΚΑΙ

ΘΡΗΣΚΕΥΜΑΤΩΝ

Δ/ΘΜΙΑΣ ΕΚΠ/ΣΗΣ Κ.ΜΑΚΕΔΟΝΙΑΣ Βέροια 20/02/2020

**ΦΙΛΙΠΠΕΙΟ-1ο ΓΥΜΝΑΣΙΟ ΒΕΡΟΙΑΣ**

Ρωμανίας & Γιάννη Ρίτσου Αρ. Πρωτ.: 79

##### Τ.Κ 59 100 ΒΕΡΟΙΑ

##### Πληροφορίες : κ. K. Τσικερδάνος ΠΡΟΣ:

###### Τηλέφωνο: 23310-63190/22230 ΔΔΕ ΗΜΑΘΙΑΣ

###### fax: 23310-75216 ΚΟΙΝ: ΓΡΑΦΕΙΑ ΓΕΝΙΚΟΥ

**ΤΟΥΡΙΣΜΟΥ**

**Θέμα : Πρόσκληση κατάθεσης προσφοράς για τετραήμερη εκδρομή**

Το ΦΙΛΙΠΠΕΙΟ-1ο ΓΥΜΝΑΣΙΟ ΒΕΡΟΙΑΣζητά κατάθεση προσφορών για πραγματοποίηση τριήμερης εκπαιδευτικής εκδρομής της Γ’ τάξης στην **Ξάνθη-Κομοτηνή-Αλεξανδρούπολη** με διανυκτέρευση στην Κομοτηνή σύμφωνα με την **Υ.Α 33120/ΓΔ4/28-02-2017, άρθρα12, 13 , (ΦΕΚ 681/τ.Β΄/06-03-2017)**. Αντικείμενο του διαγωνισμού είναι η ανάδειξη της πιο αξιόλογης οικονομικά και ποιοτικά προσφοράς ταξιδιωτικού γραφείου. Παρακαλούμε να μας αποστείλετε προσφορά, έως την Παρασκευή 28**/2/2020 και ώρα 12μμ**. Η εκδρομή θα πραγματοποιηθεί από τις 02**/4/2020 μέχρι 04/4/2020** και θα συμμετέχουν 84 μαθητές/τριες της Γ΄ Γυμνασίου, οι οποίοι θα συνοδεύονται από πέντε καθηγητές/τριες και θα ακολουθήσουν το παρακάτω πρόγραμμα : 1)Αναχώρηση από Βέροια το πρωί της Πέμπτης 2/4/2020 2)Διαμονή- μεταφορά στην Κομοτηνή 3)Επιστροφή στην Βέροια Σάββατο 4/4/2020.

Οι προσφορές πρέπει να πληρούν τους παρακάτω όρους:

1. *Μετακίνηση - Περιηγήσεις:* Λεωφορείο-α κλιματιζόμενο/α σε άριστη κατάσταση.
2. *Ξενοδοχείο:* Οι διανυκτερεύσεις θα γίνουν σε ξενοδοχείο της Κομοτηνής. Το ξενοδοχείο να είναι τουλάχιστον \*\*\* αστέρων, σε άριστη κατάσταση. Οι διανυκτερεύσεις θα γίνονται σε δίκλινα ή τρίκλινα δωμάτια για τους μαθητές και σε μονόκλινα για τους καθηγητές. Τα δωμάτια δεν θα είναι διασκορπισμένα.
3. Οι εκδρομείς δεν φέρουν καμία ευθύνη και δεν υφίστανται καμία οικονομική επιβάρυνση σε περίπτωση απεργίας ή κινητοποιήσεων, που θα έχουν ως αποτέλεσμα καθυστερήσεις δρομολογίων. Τυχόν ανατιμήσεις που θα προκύψουν μέχρι την πραγματοποίηση της εκδρομής δεν θα έχουν επίπτωση και δεν θα επηρεάσουν την τιμή της προσφοράς.
4. Στην προσφορά να υπάρχει μια τουλάχιστον δωρεάν συμμετοχή και εκτός από τα έξοδα ανά μαθητή, να αναφέρεται το όνομα και η διεύθυνση του ξενοδοχείου. Να υπάρχουν ενημερωτικά φυλλάδια των ξενοδοχείων.
5. Το τουριστικό γραφείο θα πρέπει να διαθέσει αρχηγό-ξεναγό.
6. Κάθε προσφορά θα πρέπει να περιλαμβάνει και υπεύθυνη δήλωση ότι το ταξιδιωτικό γραφείο διαθέτει ειδικό σήμα λειτουργίας σε ισχύ. Επίσης επειδή το λεωφορείο θα είναι στη διάθεση του σχολείου καθ’ όλο το 24/ωρο απαιτείται και δεύτερος οδηγός.
7. Ασφάλιση μαθητών σε περίπτωση ατυχήματος ή ασθένειας.

**1.Δικαίωμα συμμετοχής :** Δικαίωμα συμμετοχής στο διαγωνισμό έχουν όλα τα ταξιδιωτικά γραφεία που διαθέτουν το, κατά το νόμο, ειδικό σήμα.

**2.Σύνταξη και υποβολή προσφορών :**Οι προσφορές υποβάλλονται στο ενδιαφερόμενο σχολείο, σε κλειστό φάκελο. Με κάθε προσφορά από το ταξιδιωτικό γραφείο κατατίθεται απαραιτήτως και υπεύθυνη δήλωση ότι διαθέτει ειδικό σήμα λειτουργίας, το οποίο βρίσκεται σε ισχύ. Στην προσφορά υποχρεωτικά θα καταγράφονται επίσης η Υποχρεωτική Ασφάλιση Ευθύνης Διοργανωτή, σύμφωνα με την κείμενη νομοθεσία.

**3. Αξιολόγηση προσφορών** :Η αξιολόγηση των προσφορών πραγματοποιείται σε μια φάση που περιλαμβάνει τα παρακάτω επιμέρους στάδια:

1. Παραλαβή των φακέλων και αποσφράγιση προσφορών
2. Έλεγχος
3. Αξιολόγηση οικονομικής προσφοράς
4. Επιλογή αναδόχου

Οι προσφορές δεν πρέπει να έχουν ξύσματα, σβησίματα, προσθήκες, διορθώσεις. Εάν υπάρχει στην προσφορά οποιαδήποτε προσθήκη ή διόρθωση, αυτή πρέπει να είναι καθαρογραμμένη ή μονογραμμένη από τον προσφέροντα. Η προσφορά θα απορρίπτεται, εάν σε αυτήν υπάρχουν διορθώσεις που την καθιστούν ασαφή, κατά την κρίση του οργάνου αξιολόγησης των προσφορών. Όσοι ενδιαφέρονται να λάβουν μέρος μπορούν να υποβάλουν τις προσφορές τους, σύμφωνα με τους παρακάτω τρόπους:

α) προσωπικά ή με εκπρόσωπο στο ενδιαφερόμενο σχολείο

β) με συστημένη ταχυδρομική επιστολή που θα απευθύνεται στο ενδιαφερόμενο σχολείο

Οι εκπρόθεσμες προσφορές δεν λαμβάνονται υπόψη και επιστρέφονται χωρίς να αποσφραγισθούν, έστω και αν η καθυστέρηση οφείλεται σε οποιαδήποτε αιτία του ταχυδρομείου , των διανομέων, των μέσων συγκοινωνίας.

**4.Επιλογή αναδόχου**

Για την αξιολόγηση των προσφορών και την επιλογή της πλέον συμφέρουσας από οικονομική άποψη προσφοράς, συγκροτείται Επιτροπή, με Πράξη του Διευθυντή/ντριας του σχολείου, η οποία αποτελείται από τον ίδιο, ως Πρόεδρο, δύο (2) συνοδούς- εκπαιδευτικούς, που ορίζονται από το Σύλλογο των Διδασκόντων Καθηγητών, έναν (1) εκπρόσωπο του Συλλόγου Γονέων και Κηδεμόνων και από εκπροσώπους του 15μελους Μαθητικού Συμβουλίου ή των 5μελών Συμβουλίων των Μαθητικών Κοινοτήτων που θα λάβουν μέρος στην μετακίνηση, οι οποίοι εκπροσωπούνται με μία (1) ψήφο. Η Επιτροπή έχει την αρμοδιότητα και ευθύνη επιλογής του ταξιδιωτικού γραφείου που θα πραγματοποιήσει την εκδρομή –μετακίνηση. Η επιλογή του ταξιδιωτικού γραφείου καταγράφεται στο πρακτικό που συντάσσεται και στο οποίο αναφέρονται με σαφήνεια τα κριτήρια επιλογής. Το εν λόγω πρακτικό, εφόσον ζητηθεί, κοινοποιείται από το Διευθυντή/ντρια του σχολείου σε κάθε συμμετέχοντα ή/και έχοντα νόμιμο δικαίωμα να ενημερωθεί, ο οποίος μπορεί να υποβάλει ένσταση κατά της επιλογής εντός δύο (2) ημερών από τη σύνταξη του πρακτικού επιλογής. Μετά την αξιολόγηση των προσφορών και την εξέταση των ενδεχόμενων ενστάσεων, γίνεται η τελική επιλογή του ταξιδιωτικού γραφείου και το σχολείο συντάσσει σύμβαση οργανωμένου ταξιδιού (ιδιωτικό συμφωνητικό), σύμφωνα με την κείμενη νομοθεσία, που υπογράφεται από τα συμβαλλόμενα μέρη. Στη σύμβαση περιλαμβάνονται απαραιτήτως τα εξής:

i. Το εγκεκριμένο από το Σύλλογο Διδασκόντων Καθηγητών αναλυτικό πρόγραμμα της εκδρομής.

ii. Το όνομα του ξενοδοχείου, η κατηγορία του, ο αριθμός δωματίων και κλινών και οι παρεχόμενες από αυτό υπηρεσίες.

iii. Η Ασφάλεια αστικής επαγγελματικής ευθύνης.

iv. Το συνολικό κόστος της εκδρομής και κόστος ανά μαθητή.

v. Τους Γενικούς Όρους συμμετοχής στην εκδρομή.

Το σχολείο υποχρεούται να αναρτά στον πίνακα ανακοινώσεων και στην ιστοσελίδα του τις προσφορές των τουριστικών γραφείων, τη σύμβαση οργανωμένου ταξιδιού που υπογράφτηκε, καθώς και τον αριθμό του ασφαλιστηρίου συμβολαίου επαγγελματικής ευθύνης.

Ο ΔΙΕΥΘΥΝΤΗΣ

Κωνσταντίνος Τσικερδάνος